Den Nord-Cimbriske Tilskuer, 1843-05-04
Siden Asylets Stiftelse har det været besøgt af 47 Børn, hvilke 11 ere indskrevne i det nu tilendebragte Aar; i samme Tid have 16 forladt det, for, med Undtagelse af 1 Barn som døde, at gaae over i Borgerskolen. Nu for Tiden besøges det ikkun af 18 Børn. Bestyrelsen har al Grund til at være tilfreds med Bestyrerinden og hendes Medbjælperske, i det begge have anvendt Flid og Opmærksomhed paa de dem betroede Børn, og den maa beklage at forhaanden værende Omstændigheder vistnok vil sætte den i den Nødvendighed at søge en nye Bestyrerinde. Uagtet man af Lærerne ved Borgerskolen har modtaget den saare glædelige Underretning, at de allerede nu kan kjende Forskjell paa de Børn som ere komne ind i Skolen fra Asylet, og dem som ikke have besøgt denne Anstalt, i det Hine vise en større Opmærksomhed ved det mundtlige Foredrag, og iøvrigt ere meere belevne i Omgang, saa kan man dog ikke erklære sig tilfreds med den ringe Tillid som vises Anstalten, da langt færre Børn, end baade Ønsket og Pladsen tilstæder, anmeldes, og mærkeligt er det at erfare at Forældrene til saadanne Børn, som Asylet egentlig er stiftet for, foretrække hellere at anbringe deres Børn i en eller anden af de flere Pigeskoler, som findes her i Byen, og hvor de maa betale fordem, end her, hvor de gaae uden mindste Vederlag. Grunden hertil formenes at være den, at Publikum i Almindelighed, ikke endnu er aldeles fortroligt med Hensigten af et Asyl men betragter det som en Art Fattigskole, hvor, efter deres Mening Børnene langtfra gjøre den Fremgang, i Læsning, som de kunde ønske. Bestyrelsen kan derfor ikke noksom lægge Asylets Venner og Velgjørere paa Hjerte, i Forening med den, at tilintetgjøre denne falske Anskuelse. For vedblivende at kunne virke paa de Børn, som ere udskrevne, har Bestyrelsen tilladt disse, paa de Tider de ikke besøge Skolen, at indfinde sig i Asylet, hvor de da lære deres Lectier til næste Dag i Skolen, og ellers deeltage i de Beskjæftigelser som øves her af de andre Børn; kun nogle Faa have undladt at benytte denne Tilladelse. Siden forrige Beretning blev aflagt, ere de 2000 Rbd. som afdøde Pastor Boserup legerede Asylet, indkommen, og derfor kjøbt 2de kongl. Obligationer, som opbevares i den kgl. Amtstue. En senere Afdød, Avlsbruger Niels Weye har ved Testamente ladet Anstalten tilflyde en Gave af 50 Rbd., og saaledes overtydet Bestyrelsen om, at Asylet har Velyndere, hvor man mindst skulde abne det. Dets Grundfond har saaledes faar en ikke ubetydelig Tilvært, der dog imidlertid ikke kan berolige Bestyrelsen, naar den ikke uden Grund maa befrygte, at deres Antal, som fra Først af tegnede sig for aarlige Bidrag skulde lide en Formindskelse. Maatte det dog erkjendes, at Betleriet er aftaget, i det mindste for det Antal Børn som have været og ere i Asylet, saa vilde det upaatvivlelig indsees, at det vilde være i Alles fremtidige Jnteresse at understøtte denne Anstalt, selv om den ikke bragte anden Nytte, da man saa med Sandsynlighed kunde vente at see denne Kræftskade paa Samfundet, om end ikke aldeles helbredet, saa dog betydelig indskrænket. Det er ogsaa heel feillagtigt, naar der antages, at meget smaae Bidrag ei vilde kunde gavne Asylet; tvertimod jo flere Velyndere Anstalten kan rose sig af, selv om de kun bidrage faa Mark eller Skilling om Aaret, desto sikkrere er den paa, ei at gaae til Grunde. Medens Asylet i det henvundne Aar, har glædet sig over den Jnteresse, som Fremmede have viist denne Anstalt, og den Roes den har høstet af Disse, maa man beklage at saa Faa af Byens Jndvaanere besøge den, og heri ligger vistnok Grunden til de Flestes Lunkenhed for denne saare nyttige Anstalt. Siden forrige Beretning blev aflagt, har Bestyrelsen foretaget en Forandring med Maaden, hvorpaa Bestyrerindens Emolumenter leveredes hende. Det var saaledes oprindelig bestemt, at hun skulde have Lys og Jldebrændsel in natura; men da man bragte i Erfaring, at Lys til selve Asylstuen sjelden gjørdes Behov, og Bestyrerinden ikke var uvillig til selv at besørge Jndkjøbet af Jldebrændsel, saa blev der truffet den Overeenskomst med hende, at hun imod at modtage 40 Rbd. aarlig, selv skulde forsyne sig med de nævnte Artikler. Omkring Legepladsen og Gaardsrummet har den ladet anbringe et tæt Plankeværk, hvilket er Eieren af Bygningen uvedkommende. Pigen Jngeborg Wulf, som var givet Bestyrerinden til Medbjælperske, ønskede ikke længere denne Plads, og blev den 1ste Novbr. sidstl. efterfulgt af den nuværende Medbjælper Else Nielsdater Væver.